CELEX: 62019TA0384
Language: bg
Date: 2021-09-29 00:00:00
Title: Дело T-384/19: Решение на Общия съд от 29 септември 2021 г. — Парламент/Axa Assurances Luxembourg и др. (Арбитражна клауза — Застрахователен договор „Всички застрахователни рискове за строителен обект“ — Разширяване и модернизиране на сградата „Конрад Аденауер“ в Люксембург — Щети, причинени от дъждовна вода — Искане за възстановяване на разноските и за обезщетение — Приложно поле на застраховката — Клауза за изключване — Допълнителни процесуални задължения — Производство, част от което се провежда неприсъствено)

22.11.2021   
            
            
               BG
            
            
               Официален вестник на Европейския съюз
            
            
               C 471/43
            
         
      Решение на Общия съд от 29 септември 2021 г. — Парламент/Axa Assurances Luxembourg и др.
      (Дело T-384/19) (1)
      
      (Арбитражна клауза - Застрахователен договор „Всички застрахователни рискове за строителен обект“ - Разширяване и модернизиране на сградата „Конрад Аденауер“ в Люксембург - Щети, причинени от дъждовна вода - Искане за възстановяване на разноските и за обезщетение - Приложно поле на застраховката - Клауза за изключване - Допълнителни процесуални задължения - Производство, част от което се провежда неприсъствено)
      (2021/C 471/59)
      Език на производството: френски
      
         Страни
      
      
         Ищец: Европейски парламент (представители: E. Paladini и B. Schäfer, подпомагани от C. Point и P. Hédouin, avocats)
      
         Ответници: Axa Assurances Luxembourg SA (Люксембург, Люксембург), Bâloise Assurances Luxembourg SA (Люксембург), La Luxembourgeoise SA (Люксембург) (представители: C. Collarini и S. Denu, avocats), Nationale-Nederlanden Schadeverzekering Maatschappij NV)
      
         Предмет
      
      Искане на основание на член 272 ДФЕС за осъждане на ответниците да възстановят разходите, свързани с щетите от вода, причинени на сградата „Konrad Adenauer“ в Люксембург по време на силните валежи на 27 и 30 май 2016 г.
      
         Диспозитив
      
      
                  1)
               
               
                  Осъжда Nationale-Nederlanden Schaderverzekering Maatschappij NV да възстанови на Европейския парламент сумата от 79 653,89 EUR, ведно със съответната законна лихва за забава, считано от 22 декември 2017 г. в размер равен на сбора от лихвения процент, използван от Европейската централна банка (ЕЦБ) при основните ѝ операции по рефинансиране, плюс осем процентни пункта.
               
            
                  2)
               
               
                  Отхвърля иска в останалата му част.
               
            
                  3)
               
               
                  Nationale-Nederlanden Schaderverzekering Maatschappij понася съдебните разноски в проведеното неприсъствено производство.
               
            
                  4)
               
               
                  Европейският парламент понася, наред с направените от него съдебни разноски, и две трети от съдебните разноски, направени от Axa Assurances Luxembourg SA, Bâloise Assurances Luxembourg SA и La Luxembourgeoise SA.
               
            
         (1)  ОВ C 288, 26.8.2019 г.